CELEX: 32017R1477
Language: sk
Date: 2017-08-11 00:00:00
Title: Vykonávacie nariadenie Komisie (EÚ) 2017/1477 z 11. augusta 2017, ktorým sa mení nariadenie (ES) č. 1051/2009 o zatriedení určitého tovaru do kombinovanej nomenklatúry

17.8.2017   
            
            
               SK
            
            
               Úradný vestník Európskej únie
            
            
               L 211/6
            
         VYKONÁVACIE NARIADENIE KOMISIE (EÚ) 2017/1477
   z 11. augusta 2017,
   ktorým sa mení nariadenie (ES) č. 1051/2009 o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
   keďže:
   
               (1)
            
            
               Nariadením (ES) č. 1051/2009 (2) Komisia zatriedila nové štvorkolesové vozidlo opísané v bode 2 prvom stĺpci tabuľky v prílohe k uvedenému nariadeniu pod číselný znak 8701 90 90.
            
         
               (2)
            
            
               Vo veci C-91/15, Kawasaki (3), Súdny dvor rozhodol, že bod 2 tabuľky v prílohe k nariadeniu (ES) č. 1051/2009 je neplatný v rozsahu, v akom zatrieďuje dotknuté vozidlo do podpoložky 8701 90 90 kombinovanej nomenklatúry stanovenej v prílohe I k nariadeniu Rady (EHS) č. 2658/87 (4), zmenenej a doplnenej nariadením Komisie (ES) č. 948/2009 (5), a nie do podpoložiek 8701 90 11 až 8701 90 39 uvedenej kombinovanej nomenklatúry.
            
         
               (3)
            
            
               Z dôvodu právnej istoty je vhodné vypustiť z právneho poriadku Únie ustanovenia, ktoré už nie sú uplatniteľné. Ustanovenie, ktoré bolo vyhlásené za neplatné, by sa preto malo vypustiť, aby sa predišlo prípadným nesúladom v nomenklatúrnom zatriedení určitých vozidiel a aby sa zabezpečilo jednotné uplatňovanie kombinovanej nomenklatúry v celej Únii.
            
         
               (4)
            
            
               Nariadenie (ES) č. 1051/2009 by sa preto malo zodpovedajúcim spôsobom zmeniť.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   V tabuľke prílohy k nariadeniu (ES) č. 1051/2009 sa vypúšťa bod 2.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. augusta 2017
      
         
            Za Komisiu
         
         
            v mene predsedu
         
         Stephen QUEST
         
            generálny riaditeľ
         
         
            Generálne riaditeľstvo pre dane a colnú úniu
         
      
   
   
      (1)  (Ú. v. EÚ L 269, 10.10.2013, s. 1.
   
      (2)  Nariadenie Komisie (ES) č. 1051/2009 z 3. novembra 2009 o zatriedení určitého tovaru do kombinovanej nomenklatúry (Ú. v. EÚ L 290, 6.11.2009, s. 56).
   
      (3)  Rozsudok Súdneho dvora z 22. septembra 2016, Kawasaki Motors Europe, C-91/15, ECLI:EÚ:C:2016:716.
   
      (4)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).
   
      (5)  Nariadenie Komisie (ES) č. 948/2009 z 30. septembra 2009, ktorým sa mení a dopĺňa príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku (Ú. v. EÚ L 287, 31.10.2009, s. 1).